Na temelju članka 31. stavka 2. Zakona o održivom gospodarenju otpadom („Narodne novine”, broj 94/13. i 73/17.) i članka 32. Statuta Općine Kalnik („Službeni glasnik Koprivničko - križevačke županije”, broj 5/13. i 4/18.), Općinsko vijeće Općine Kalnik na 8. sjednici održanoj 29. lipnja 2018. donijelo je

**ODLUKU**

**o dodjeli obavljanja javne usluge prikupljanja miješanog i biorazgradivog**

**komunalnog otpada na području Općine Kalnik**

Članak 1.

Općina Kalnik dodjeljuje obavljanje javne usluge prikupljanja miješanog i biorazgradivog komunalnog otpada na području Općine Kalnik trgovačkom društvu Komunalno poduzeće d.o.o. Križevci, Drage Grdenića 7, čiji je Općina Kalnik osnivač.

Članak 2.

Naplata usluge od korisnika s područja Općine Kalnik vršit će se prema cjeniku na kojeg će općinski načelnik Općine Kalnik dati suglasnost sukladno članku 33. stavku 6. Zakona o održivom gospodarenju otpadom.

Članak 3.

Ova Odluka stupa na snagu prvog dana od dana donošenja, a objavit će se na mrežnim stranicama Općine Kalnik.

**OPĆINSKO VIJEĆE**

**OPĆINE KALNIK**

KLASA: 351-01/18-01/02

URBROJ: 2137/23-18-1

Kalnik, 29. lipnja 2018.

**PREDSJEDNIK: Igor Tomić, univ.bacc.ing.mech.**